Ընդամենը մի քանի ժամից կկայանա Շիրակի մարզի Արթիկ համայնքի ավագանու նիստը։ Մեր տեղեկություններով՝ Արթիկի ավագանու անդամները օրակարգում քննարկելու են գեներալ Մանվել Գրիգորյանին Արթիկի պատվավոր քաղաքացու կոչումից զրկելու հարցը։ Կապ հաստատեցինք ավագանու անդամ Մեսրոպ Վարագյանի հետ՝ ճշտելու լուրը։ «Այո, ճիշտ եք, նա Արթիկի պատվավոր քաղաքացի է, այսօր քննարկելու ենք նրան այդ կոչումից զրկելու հարցը։ Եվ կարծում եմ, որ ավագանու բոլոր անդամներն էլ կողմ կքվեարկեն»-ասաց ավագանու անդամը։